الغربة
الله يلعن بي الغربة شو سوت بحالي
مرة و مرمرتلي قلبي و سرقت مني الغالي
الا منسافر سنتين و بنرجع عالضيعة
ضاع العمر و بعده حسين ما خلص هالبيعة
ويلي ويلي ويلي الله يعين اللي عنده عيلة
عايش عالشمعة مهموم عم يتحمم بالكيلة
دلي دلي دلي يا تعتيري و يا دلي
شو صاير بها الناس كله عايش بالقلة
ويلي ويلي
شو مشتاق لإمي و بيي و اختي تكوي تيابي
اسمع شي كلمة حنية تنسيني عذابي
بسافر شاب و برجع شايب تإرتاح شوي
برجع ما بلاقي الحبايب شو صعبة يا خي
هي هي هي هالدني هي هي
بييجي ناس بتمشي ناس و بتظلها هي هي
يا امي يا امي يا امي مش قادر انسى همي
متل خيالي بعمري صار و صاير عم يمشي بدمي
ويلي ويلي
ما بدي هالغربة راجع عالضيعة لاقوني
بدي اركع بوس ترابها هالأرض الحنونة
عيش بها الدني و اتهنى و ظلك عايش راضي
راحت رجعت طلعت نزلت راح تزعل عالفاضي
جنة جنة جنة هالدنيي و الله جنة
اسمع مني و ريح هالبال و ظلك عايش متهني
عني عني عني يا غربة حلي عني
فرقتي كل الأحباب و اخدتي الغالي مني
جنة جنة جنة جنة جنة
الغربة